Jean-Gaël Lahlou
Jean-Gaël Lahlou hè un omu puliticu francesu natu u 19 di maghju di u 1986 in Portivechju (Corsica), in l'attuali Corsica Suttana.

Biugrafia

Discindenti di i famiddi corsi Abbatucci è Rocca Serra, esci dinò da a famidda d’Africa di u nordu Lahlou.

Utteni u so bascigliè in Portivechju eppò parti à fà i so studii supiriori in Nizza à l'Univirsità di Nice-Sophia Antipolis (2004-2009).

Tempu uttinutu u so Master di dirittu, sceddi di vultà in Corsica è di travaddà da campagnolu. U so ritornu cuincidi dinò incù i so primi passa in pulitica.

Hè u frateddu di u storicu Raphaël Lahlou è u cucinu di Cameddu di Rocca Serra anzianu diputatu di a siconda circunscrizioni di Corsica Suttana da u 2002 à u 2017, membri di les Républicains (LR).

In pulitica

Sviendu da a tradizioni pulitica di a so famidda di a dritta ripublicana, s'avvìa in u naziunalisimu corsu è raghjunghji u Partitu di a Nazione Corsa.

U so impegnu si traduci par un dittu cù a so candidatura da suttu à a banniera di quissu partitu à l’alizioni dipartamintali francesi di u 2015 in u cantonu di Bavedda in Corsica Suttana.
Cumpiarà terzu incù 11% di i suffraghji sprimati. 

Parsunalità libara è sfarenti in u so partitu, ricunnosci d’avè vutatu pa u prisidenti di u Parti Chrétien-Démocrate Jean-Frédéric Poisson mentri u primarii di a dritta è di u centru di u 2016 è dichjaratu di dalli u so sustegnu par vìa di u so sustegnu à i Cristiani d’Urienti ma dinò parchì hè statu u solu à ricunnoscia di manera pubblica l’asistenza d’un populu corsu mentri i so dibattiti 

In u 2019, incù Jean-Michel Mosconi, diligatu di a siconda circunscrizioni di les Républicains di Corsica suttana, lancia l’iniziativa citatina Inalzà Portivechju incù u scopu di prasintassi à l'alizioni municipali di u 2020., 

Scinddendu di cacciassi da quiss’alizioni, l’iniziativa purtarà u so sustegnu à Jean-Christophe Angelini, sicritariu ghjinirali di u Partitu di a Nazione Corsa chì sarà alettu merri di Portivechju.

travagliu

Di marzu di u 2020, Jean-Gaël Lahlou crea APA, un intrapresa cunsultativa chì circa à favuriscia i scambii cummirciali trà Corsica è Sardegna.

Noti 

Puliticante
Biugrafia
Francesu
Corsica
Puliticante di u Partitu di a Nazione Corsa
Natu in maghju di u 1986
Natu in Portivechju
Puliticante d'Inalzà Portivechju